શહેરમાં એક કલાકમાં એક ઇંચ વરસાદ વરસે તેવા સંજોગોમાં વરસાદી પાણીનો ત્વ‌િરત સ્ટોર્મ વોટર લાઇન મારફતે નદીમાં કે નજીકનાં તળાવોમાં નિકાલ થઇ જશે તેવાં ઢોલ-નગારાં પણ પાછલાં વર્ષોથી પીટાઇ રહ્યાં છે, પરંતુ કડવી વાસ્તવિકતા એ છે તેવીસ સ્ટોર્મ વોટર પંપીંગ સ્ટેશનની દશેરાના દિવસે જ ઘોડું ન દોડે તેવી હાલત વરસાદ દરમ્યાન થાય છે. પંપીંગ સ્ટેશનો જ ખોટકાઇ જાય છે! તળાવોમાં વરસાદી પાણી ઠાલવતી લાઇનો કાં તો શિલ્ટથી ભરાઇ ગઇ છે અથવા તો અન્ય ગેરકાયદે ગટરનાં જોડાણને કારણે ‘બિનઉપયોગી’ બની છે.